N'ouzon ket perak n'em boa ket sellet ouzh trede bloavezh Nerdz. Koulskoude ec'h echue an eil en un doare dispar. Kregiñ a ra neuze an trede bloavezh gant heuliad ar pezh a c'hoarvezet eveljust. Ret eo d'ar boatred kontañ gevier da Garoline diwar-benn he mamm. Siwazh ec'h echu buan awalc'h an afer-se ha goude-se n'eus ket kalz traoù resis o tremen. Kavet 'm eus un tammig hir ar bloavezh, hag ingal e kaven e oa istorioù/farsadennoù o tont en-dro. Un toullad rannoù "ispisial" a zo ha dre vras int ar wellañ (Nedeleg, spont, Batman giz-kozh…). Fin ar bloavezh a zo dedennus-tre avat, a-fed teknik da gentañ (traoù nevez a zo tu d'ober gant ar c'hamera, ar fardaj a zo pouezus-tre…) abalamour e tremen an traoù e diavaez ar ranndi. Un tammig digempouez eo ar bloavezh neuze met n'eo ket fall penn-da-benn. N'ouzon ket penaos e vo ar pevare met plijus eo atav an traoù ouzhpenn war an DVD, ar wech-mañ e kinnig skipailh Nerdz komz diwar-benn rannoù resis da skouer.